
                                                                                                                    APROBAT,

                                                                                                                                                                PRIMAR

                                                                                                                                                      STĂNUȘOIU IONUȚ                                                                                                                      

Nr. 35.584/15.09.2022
RAPORT DE SPECIALITATE
la proiectul de hotărâre privind aprobarea Regulamentului de Organizare și Funcționare a aparatului de specialitate al Primarului Comunei Ghiroda, județul Timiş
Regulamentul de Organizare şi Funcționare (ROF) este un instrument de conducere care descrie structura unei organizaţii, prezentând pe diferitele ei componente atribuţii, competenţe, niveluri de autoritate, responsabilităţi, mecanisme de relaţii.
Potrivit prevederilor art. 129 alin. (3) din OUG nr. 57/2019 privind Codul administrativ, Consiliul Local aprobă, în condiţiile legii, la propunerea primarului, înfiinţarea, organizarea şi statul de funcţii ale aparatului de specialitate al primarului;
Prin proiectul de hotărâre se supune dezbaterii şi aprobării Consiliului Local Ghiroda – Regulamentul de organizare şi funcţionare al Primăriei Ghiroda, județul Timiş,  regulament care a fost elaborat conform prevederilor legale in vigoare, respectiv:
· O.U.G. nr. 57/2019 privind Codul administrativ; 

· Legii nr. 53/2003, Codul Muncii, republicat, cu modificările și completările ulterioare;

· Legii - cadru nr. 153/2017 privind salarizarea unitară a personalului plătit din fonduri publice, cu modificările și completările ulterioare; 

· O.U.G. nr. 63/2010 pentru modificarea şi completarea Legii nr. 273/2006 privind finanţele publice locale, precum şi pentru stabilirea unor măsuri financiare, cu modificările şi completările ulterioare; 
· Ordinului nr. 600/2018 pentru aprobarea Codului controlului intern/managerial al entităților publice; 

· Legii nr. 52/2003 privind transparența decizională în administrația publică, cu modificările și completările ulterioare.
Regulamentul de organizare şi funcţionare (R.O.F.) detaliază modul de organizare al autorităţii publice şi a subdiviziunilor sale organizatorice, stabileşte regulile de funcţionare, drepturile şi obligaţiile angajaţilor acesteia.
Documentul conține o prezentare a atribuțiilor posibile pentru diversele compartimente şi activități. 

Regulamentul este structurat pe trei capitole, după cum urmează:
Cap.I:  Noțiuni introductive 

Cap.II: Structura organizatorică a Primăriei Comunei Ghiroda. Principalele tipuri de relaţii funcţionale. Responsabilităţi, competenţe, atribuții ale structurilor funcționale din cadrul aparatului de specialitate al Primarului Comunei Ghiroda, județul Timiş
  
  Secţiunea I: Primarul Comunei Ghiroda

Secţiunea II: Viceprimarul Comunei Ghiroda

Secţiunea III: Secretarul general al comunei

Secţiunea IV: Administratorul public

Secţiunea V: Cabinetul primarului

Secţiunea VI: Aparatul de specialitate al Primarului Comunei Ghiroda

1. Compartimentul Monitorizare - Proceduri administrative

2. Compartimentul Contabilitate  - Buget   

3. Compartimentul Impozite şi Taxe

4. Compartimentul Executare Silită

5. Compartimentul Incasări - Casierie

6. Compartimentul Achiziţii Publice – Dezvoltare Locală

7. Compartimentul Juridic

8. Compartimentul Urbanism -  Mediu

9. Compartimentul Agricol - Fond Funciar 

10. Compartimentul Asistenţă Socială

11. Compartimentul Stare Civilă

12. Compartimentul Resurse Umane

13. Compartimentul Registratură - Relații cu publicul

14. Compartimentul Poliţia Locală 

15. Serviciul Voluntar pentru Situații de Urgență - Transport

16. Casa de Cultură

17. Clubul sportiv Comunal
Cap.III: Dispoziţii finale

Față de cele mai sus precizate şi menționând faptul că în principal, prin prezentul Regulament au fost actualizate, redefinite şi reaşezate limitele de competenţă și atribuţiile compartimentelor, urmare a modificărilor legislative, supun dezbaterii Consiliului Local ȋn vederea aprobării, proiectul de hotărâre privind aprobarea Regulamentului de Organizare și Funcționare a aparatului de specialitate al Primarului Comunei Ghiroda, județul Timiş, conform Anexei la prezentul raport de specialitate.
Întocmit,

INSPECTOR  RESURSE  UMANE

TOTH  DELIA

